### | | | | --- | --- | | | | | --- | | **Byråd** 28. november 2017 Sagsnr. 710-2017-5073 Dok.nr. 710-2017-247764 Sagsbehandler DPHKR | | 142.                Forslag til lokalplan nr. 377 - [adresse] ved [adresse], [adresse] med kommuneplantillæg nr. 1 til Kommuneplan 2017-29 og VVM-redegørelse - Åbent

###

|  |  |
| --- | --- |
| Tidl. politisk behandling | TM-U, 09.03.17, pkt. 16 |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til
forslag til ”Lokalplan nr. 377 – Et gårdbiogasanlæg ved [adresse] og tillæg
nr.1 til Kommuneplan 2017-29”. Herudover skal Byrådet tage stilling til en
miljørapport og VVM-redegørelse.

Formålet med planforslagene er inden for områdets i alt 3,3
hektar at give mulighed for udvidelse af det eksisterende gårdbiogasanlæg.
Planforslagene er aktualiseret af, at der kan opnås en væsentlig optimering af
driften på anlægget og en højere produktion af biogas ved udvidelse af
produktionsanlægget og oplagskapaciteten for biomasse på anlægget.

Lokalplanen giver mulighed for
etablering af fem nye tanke, en plansilo og et opgraderingsanlæg, hvori gassen
renses til naturgaskvalitet. Herudover skal der etableres et regnvandsbassin
til opsamling af tagvand fra modtagehallen og øvrige tagflader.

Lokalplanområdet forudsættes afgrænset mod syd og øst af en
jordvold på 1,5 – 2,0 meter. Jordvolden tilplantes med træer og buske for at skabe
en afskærmende effekt for indsigt til anlægget. I lokalplanens redegørelse
indgår visualiseringer, som viser anlæg af jordvold med beplantning set fra
standpunkter ved [adresse] og [adresse].

Lokalplanen inddeler området i seks delområder med
specifikke arealanvendelser inden for hvert delområde. Denne præcise regulering
sker for at varetage diverse hensyn til grundvand, natur, vandløb og sammenhæng
til landskabet. Anlæggets højeste bygning er 18 meter og er en del af det
eksisterende anlæg. De nye bygninger omkranser det eksisterende anlæg med nogle
bygningsanlæg med en maksimal højde på 10 meter.

I lokalplanen er der lagt vægt på at sikre en landskabelig
tilpasning ved at begrænse indsigten til anlæggets bygninger. Heraf følger
begrænsede bygningshøjder, fastholdelse af eksisterende beplantning og
voldanlæg med et markant og bredt plantebælte som overgang mellem
biogasanlægget og det åbne land.

**VURDERING**

Planforslagene vurderes at udgøre en naturlig
fortsættelse af det eksisterende biogasanlæg. Udbygningen forudsætter, at
kommuneplanens rammeområde til tekniske anlæg udvides, hvorfor der er
udarbejdet et tillæg nr. 1 til Kommuneplan 2017-29.

Teknisk vil der blive foretaget ændringer på anlægget. En
væsentlig ændring er, at begge anlæggets biogasmotorer tages ud af drift.
Herved forventes det eksisterende lugtvilkår at kunne overholdes. Projektet
indebærer samlet set, at anlægget udnytter biomassernes energiindhold bedre.
Det har samtidig den konsekvens, at den eksisterende levering af overskudsvarme
til [adresse] ikke kan opretholdes.

I henhold til lov om miljøvurdering af planer og programmer
er der udarbejdet en miljørapport. Miljørapporten indgår som en del af
VVM-redegørelsen for anlægget. Rapporten er udarbejdet parallelt med forslaget
til kommuneplantillæg. I rapporten er der er lagt særlig vægt på de temaer, som
indgik i høringssvarene fra den offentlige debat forud for igangsætning af
planforslagene og vedrørte temaerne landskab, transport, lugt, støj og
fortidsminder. Se eventuelt rapportens afsnit 2.3.

Miljørapporten viser, at udvidelsen af biogasanlægget kan
ske inden for rammerne af virksomhedens eksisterende lugtvilkår, samtidig med
at de øvrige temaer ikke vil blive påvirket i væsentligt omfang ved ombygning
og udvidelse af anlægget.

Ved tidligere behandling af sagen har Teknik- og
Miljøudvalget besluttet, at biofilter nr. to skal være i drift inden
planforslagene sendes i offentlig høring. Det er ved tilsyn på virksomheden
bekræftet, at biofilter nr. to er i sat drift.

**ØKONOMI**

Lokalplanen har ingen økonomiske konsekvenser for [adresse]
Kommune.

**INDDRAGELSE**

Borgerinddragelse og kommunikation om forslag til lokalplan,
kommuneplantillæg og VVM-redegørelse sker efter reglerne i planloven. Det er et
selvstændigt mål med planloven, at offentligheden i videst muligt omfang
inddrages i planlægningsarbejdet. I denne sag er der foretaget en offentlig
høring forud for igangsætning af planforslagene, i form af et debatoplæg som
har være i høring i perioden 21. marts til 11. maj 2017.

Når Byrådet har godkendt forslaget til lokalplan og
kommuneplantillæg og miljøkonsekvensrapporten, skal de offentliggøres ved
annoncering på kommunens hjemmeside med en indsigelsesfrist på mindst otte
uger.

**INDSTILLING**

Direktøren for Teknik og Kultur indstiller
til Byrådet:

1. At ”Forslag til lokalplan nr. 377 – Et
gårdbiogasanlæg ved [adresse] og tillæg nr. 1 til Kommuneplan 2017-29”
med miljørapport og VVM-redegørelse godkendes og fremlægges
i offentlig høring i otte uger.

**BESLUTNING**

***Teknik- og Miljøudvalget, 9. november 2017:***

Fraværende:Ingen

Indstilles godkendt.

***Økonomiudvalget, 14. november 2017:***

Fraværende:Frede Schultz

Indstilles godkendt.

**Bilag**

|  |  |
| --- | --- |
| Forslag til Lokalplan nr. 377 - [adresse] ved [adresse], [adresse] og tillæg nr. 1 til Kommuneplan 2017-29 | 710-2017-230600 |
| Miljørapport og VVM-redegørelse - Gårdbiogasanlæg ved [adresse], [adresse]